Държавен вестник, бр. 27, 2019 г., стр. 101

БРОЙ  27	
Д Ъ Р Ж А В Е Н  В Е С Т Н И К 	
СТР.  101  
и на Съвета за установяване на Европейски 
кодекс за електронни съобщения (Кодекс за 
електронни съобщения), Решение 243/2012/
ЕС1, Становището на Групата по политика в 
областта на радиочестотния спектър (RSPG) 
относно изпълнение на Решение 243/2012/
ЕС и неговото преразглеждане за следващия 
период, Стратегическата пътна карта към 5G 
за Европа на RSPG, Становището на RSPG 
относно аспекти, свързани с радиочестотния 
спектър за интернет на нещата (IoT) вклю-
чително M2M, Становище на RSPG относно 
Световната конференция по далекосъобщения 
към Международния съюз по далекосъобще-
ния (ITU), която ще се проведе през 2019 г., 
и други документи на Европейската комисия 
и на Европейския парламент и Съвета.
Безжичните комуникации се превърнаха 
в незаменим продукт за обществото, което 
повиши в голяма степен социалната значимост 
на достъпността на радиочестотния спектър. 
През последните години на световно и на-
ционално ниво се наблюдава непрекъснато 
нарастване на обема на безжичния пренос на 
данни. Наред с появата на нови технологии 
и приложения, които изискват поддържането 
на високи скорости, непрекъснато нараства 
и интересът на потребителите към все по-
разнообразни услуги.
5G технологията открива нов етап в света 
на цифровите технологии със създаването на 
нови мрежи, работещи с ниска мощност, които 
ще осигуряват високи скорости на предава-
нето на данни, високо качество и надеждна 
комуникация, създавайки нови възможности 
за свързаност. Очаква се навлизане на па-
зара на различни приложения, като умен 
дом, умни коли, свързана индустрия и др. 
Нараства необходимостта от електронното 
управление на битовата техника, охраната на 
домовете, осветлението, обществения транс-
порт, здравното наблюдение, проследяване 
на битовото потребление, автоматизация на 
индустрията и земеделието, управление на 
пътна инфраструктура.
Осигуряването на радиочестотен спектър 
за развитието на безжични комуникации във 
всички сфери на живота е предпоставка за 
икономически растеж на страната и възмож-
ност за иновации при продукти и услуги.
Стратегията на Комисията за цифровия 
единен пазар и Съобщението за Свързаност 
за изграждане на конкурентоспособен цифров 
единен пазар – към европейско общество на 
гигабитов интернет2 подчертават значението 
1 Решение 243/2012/ЕС на Европейския парла-
мент и на Съвета за създаване на многогодишна 
програма за политиката в областта на радиочестот-
ния спектър.
2 Съобщението на Комисията до Европейския 
парламент, Съвета, Европейския икономически 
и социален комитет и Комитета на регионите 
„Свързаност за изграждане на конкурентоспособен 
цифров единен пазар – към европейско общество 
на гигабитов интернет“.
на 5G мрежите като ключов фактор за кон-
курентоспособността на Европа на световния 
пазар. Радиочестотният спектър е ресурс с 
критично значение за единния Европейски 
пазар на безжични широколентови комуни-
кации и е от основно значение за бъдещата 
конкурентоспособност на Съюза.
В Програмата в областта на цифровите 
технологии за Европа (Digital Agenda for 
Europe) е посочено, че до 2020 г. държавите 
членки трябва да осигурят за всички гражда-
ни широколентова свързаност с минимална 
скорост 30 Mbit/s, като поне 50 % от всички 
домакинства да имат широколентов достъп 
до интернет със скорост над 100 Mbit/s.
За успешно въвеждане и развитие на 5G 
мрежи е необходимо да се осигурят добри 
регулаторни условия за използване на радио-
честотния спектър, който е един от важните 
фактори за интернет свързаността на потреби-
телите във всяка една точка на земното кълбо. 
Не на последно място е и необходимостта 
от осигуряване на регулаторни условия за 
развитие на:
– цифровото радиоразпръскване на теле-
визионни и радиопрограми;
– мрежите от вида „точка към точка“;
– спътниковите мрежи;
– мрежите за подготовка на програми и 
специални събития;
– използването на устройствата с малък 
обсег на действие и др.
Настоящата Регулаторна политика опре-
деля основните цели, механизми и подходи 
за управление на радиочестотния спектър за 
граждански нужди за периода 2019 – 2021 г.
II. Резюме
Регулаторната политика поставя началото 
на бъдещите решения на Комисията за регу-
лиране на съобщенията, които ще допринесат 
за постигането на основните цели, свързани с 
управлението на радиочестотния спектър през 
следващите три години. В документа са описани 
основните дейности, осигуряващи ефикасното 
използване на радиочестотния спектър. Напра-
вен е преглед на използването на спектъра за 
граждански нужди през изминалите три години 
за различните видове мрежи. Акцент е поставен 
върху предстоящите промени в политиката в 
областта на електронните съобщения в Евро-
пейския съюз и прилагането им в България. 
Подчертани са следващите стъпки, които Ко-
мисията за регулиране на съобщенията следва 
да предприеме за осигуряване на по-голяма 
конкуренция, по-ниски цени и по-голям избор 
за предприятията и потребителите.
III. Основни цели
В съответствие с общите правила на Ко-
декса за електронни съобщения, политиката 
в областта на електронните съобщения в 
рамките на Европейския съюз и със своите 
правомощия и компетенции Комисията за 
регулиране на съобщенията си поставя след-
ните основни цели, свързани с управлението 
на радиочестотния спектър: